Diari Oficial de la Generalitat Valenciana


Sumari del DOGV 4234, del 23-04-2002 (2002/3756)

Informació pública de l'alternativa tècnica d'un programa d'actuació aïllada en sòl urbà, partida Mezquida de Xàbia, parcel·la 31-A, junt amb l'estudi de detall, projecte de reparcel·lació, projecte d'urbanització i estudi de seguretat i salut.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4234

Data del DOGV
:   23-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3756


Organisme emissor
:   Notaria de Luis Aparicio Marbán

Tipus de document
:   Anunci

Informació pública de l'alternativa tècnica d'un programa d'actuació aïllada en sòl urbà, partida Mezquida de Xàbia, parcel·la 31-A, junt amb l'estudi de detall, projecte de reparcel·lació, projecte d'urbanització i estudi de seguretat i salut. [2002/S3756]
  
Luis Aparicio Marbán, notari del Col·legi de València, amb residència a Xàbia, districte de Dénia, done fe que he sigut requerit per la companyia mercantil Sui, SA, amb domicili social a Madrid, al carrer Juan Ramón Jiménez, número 2, oficina 3, provista de codi d'identificació fiscal A-78685005, per a la protocol·lització de l'alternativa tècnica d'un programa d'actuació aïllada en sòl urbà, partida Mezquida de Xàbia, parcel·la 31-A, junt amb l'estudi de detall, projecte de reparcel·lació, projecte d'urbanització i estudi de seguretat i salut, a l'empara del que estableix l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. I, mitjançant d'aquest edicte, es fa constar:
  
Objecte i característiques essencials de la iniciativa: es pretén el desenvolupament urbanístic de l'àmbit de l'actuació aïllada proposada, la qual s'urbanitza completament, i també la reparcel·lació voluntària de la unitat reparcel·lable proposada per a cedir a l'administració els terrenys que li corresponen, destinats a vials i l'adjudicació a la mercantil promotora de l'actuació de les parcel·les resultants d'aquesta.
  
La documentació aportada per l'entitat promotora del programa per a la protocol·lització s'identifica com a alternativa tècnica del programa d'actuació aïllada en sòl urbà, partida Mezquida de Xàbia, parcel·la 31-A, acompanya d'estudi de detall per a la reordenació de volums i obertura de vial, projecte d'urbanització de l'àmbit territorial afectat, amb el corresponent estudi de seguretat i salut, i projecte de reparcel·lació. Tant l'alternativa tècnica com els projectes adjunts a aquesta es componen de memòria i plànols.
  
La notaria on es troba protocol·litzada l'esmentada documentació està situada a Xàbia (Alacant), carrer Historiador Chabás número 1, 1º. Aquesta documentació queda sotmesa a informació pública per termini de 20 dies, comptadors des de l'endemà de la publicació d'aquest edicte en el Diari Oficial de la Generalitat Valenciana, durant el qual qualsevol persona podrà comparéixer en aquesta notaria per a sol·licitar que se li exhibisca l'acta de protocol·lització de la documentació expressada o obtenir una còpia d'aquesta.
  
Es comunica que la pròpia alternativa tècnica del programa d'actuació aïllada i els documents integrants de l'estudi de detall i dels projectes d'urbanització i reparcel·lació adjunts a aquesta es troben depositats a l'Ajuntament de Xàbia. I també que, en idèntic termini de 20 dies comptadors des de l'endemà de la publicació de l'edicte en el Diari Oficial de la Generalitat Valenciana, hi ha la possibilitat de consultar a l'Ajuntament de Xàbia les actuacions derivades de la documentació depositada davant d'aquest. I, igualment, de presentar davant l'Ajuntament en idèntic termini, per a la incorporació d'aquella tantes al·legacions com alternatives tècniques pretenguen competir amb l'exposada al públic. I també la possibilitat de presentar proposicions juridicoeconòmiques per a executar qualsevol de les alternatives presentades.